2 Likronike 2 | Bibele e Inthaneteng | Phetolelo ea Lefatše le Lecha
2 Likronike 2:1-18
2 Joale Solomone a fana ka taelo ea hore ho haheloe lebitso+ la Jehova ntlo+ le ntlo bakeng sa borena ba hae.+ 2 Ka lebaka leo Solomone a bala banna ba likete tse mashome a supileng e le bajari ba meroalo le banna ba likete tse mashome a robeli e le ba betlang majoe thabeng,+ le ba likete tse tharo le makholo a tšeletseng e le balebeli ba bona.+ 3 Ho ekelletsa moo, Solomone a romeletsa ho Hirame+ morena oa Tyre, a re: “Feela joalokaha u ile ua sebetsana le Ntate Davida+ ’me ua ’na ua mo romela lehong la kedare hore a ikahele ntlo eo a ka lulang ho eona,— 4 bona! ke hahela+ lebitso+ la Jehova Molimo oa ka ntlo ho e halaletsa+ ho eena, ho chesa libano+ tse nkhang hamonate ka pel’a hae, ka bohobe+ bo kolohantsoeng ba kamehla le linyehelo tsa secheso hoseng le ka shoalane,+ ka lisabatha+ le ka likhoeli tse thoasitseng+ le ka linako+ tsa mokete tsa Jehova Molimo oa rōna. Sena se tla ba holim ’a Iseraele ho isa nakong e sa lekanyetsoang.+ 5 Ntlo eo ke e hahang e tla ba khōlō,+ etsoe Molimo oa rōna o moholo ho feta melimo e meng kaofela.+ 6 Ke mang ea ka bang le matla a ho mo hahela ntlo?+ Etsoe maholimo le leholimo la maholimo a ke ke a mo lekana,+ ’me ’na ke mang+ hore ke mo hahele ntlo haese hore ke etse mosi oa sehlabelo ka pel’a hae?+ 7 Joale nthomelle monna ea nang le tsebo ea ho sebetsa ka khauta le ka silevera le ka koporo+ le ka tšepe le ka boea bo fetotsoeng ’mala hore bo be bopherese bo bofubelu le krimsone le tšoele e putsoa, le ea tsebang ho betla mengolo e fatiloeng, hammoho le ba nang le tsebo ba nang le ’na Juda le Jerusalema, bao Ntate Davida a ba lokisitseng.+ 8 U nthomelle lifate tsa kedare,+ junipere+ le algame+ tse tsoang Lebanone,+ etsoe ke tseba hantle hore bahlanka ba hao ba na le phihlelo ea ho rema lifate tsa Lebanone,+ (bona! bahlanka ba ka ba ’moho le bahlanka ba hao,) 9 bakeng sa ho ntokisetsa lifate tse ngata, kaha ntlo eo ke e hahang e tla ba khōlō, e, ka tsela e hlollang. 10 Bona! ba roallang patsi, ba remang lifate, ke ba fa koro hore e be lijo tsa bahlanka ba hao, likore tse likete tse mashome a mabeli,+ le likore tse likete tse mashome a mabeli tsa harese, le libate tse likete tse mashome a mabeli tsa veine,+ le libate tse likete tse mashome a mabeli tsa oli.” 11 Eaba Hirame morena oa Tyre+ o fana ka taelo ka lengolo ’me o e romela ho Solomone: “Kahobane Jehova o ratile+ batho ba hae o u entse morena oa bona.”+ 12 Hirame a tsoela pele ho re: “Ho bokoe Jehova Molimo oa Iseraele,+ ea entseng maholimo le lefatše,+ hobane o file Morena Davida mora ea bohlale, ea nang le phihlelo ka masene le kutloisiso,+ ea tla hahela Jehova ntlo le ntlo bakeng sa borena ba hae.+ 13 Joale ke romela monna ea nang le tsebo, ea nang le phihlelo kutloisisong, oa Hirame-abi,+ 14 mora oa mosali oa bara ba Dane empa eo ntat’ae e neng e le monna oa Tyre, ea nang le phihlelo, hore a sebetse ka khauta le ka silevera, ka koporo,+ ka tšepe, ka majoe+ le ka lifate, ka boea bo fetotsoeng ’mala hore bo be bopherese bo bofubelu,+ ka tšoele+ e putsoa le ka lesela la boleng bo botle+ le ka krimsone+ le ea ho betla mongolo o fatiloeng+ oa mofuta o mong le o mong le ea ho qapa sesebelisoa+ seo a ka se fuoang sa mofuta o mong le o mong hammoho le banna ba hao ba nang le tsebo le banna ba nang le tsebo ba moren ’a ka Davida ntat’ao. 15 Joale koro le harese, oli le veine tseo moren ’a ka a li tšepisitseng, a ke a li romele ho bahlanka ba hae.+ 16 Ha e le rōna, re tla rema lifate+ Lebanone ho ea ka sohle seo u se hlokang,+ ’me re tla li tlisa ho uena Jopa+ ka leoatle+ e le likoqo tse matahantsoeng, ’me u tla li nyollela Jerusalema.” 17 Joale Solomone a bala banna bohle bao e neng e le bajaki, ba neng ba le naheng ea Iseraele,+ ka mor’a hore ntat’ae Davida a ba bale;+ ha fumanoa ba likete tse lekholo le mashome a mahlano a metso e meraro le makholo a tšeletseng. 18 Kahoo a etsa ba likete tse mashome a supileng ho bona bajari+ ba meroalo ’me ba likete tse mashome a robeli a ba etsa ba betlang+ majoe thabeng ’me ba likete tse tharo le makholo a tšeletseng a ba etsa balebeli bakeng sa ho boloka batho tšebeletsong.+
2 Likronike 2